《病起即事》
清代·朱伦瀚

料峭余寒薄晓暾，东风连日未开门。渐添篆雾芸香细，小沸垆涛药火温。

破梦邻鸡交午唱，絮怀归雁过云喧。如何二竖浑无赖，顿使休文兴莫论。

作者简介：（1680—1760）山东历城人，隶汉军正红旗，字涵斋，又字亦轩，号一三。康熙五十一年武进士，选三等侍卫。乾隆间官至正红旗汉军副都统。善指头画，得其舅高其佩法，朝鲜国王曾遣使高价乞画。兼工诗文。有《闲青堂集》。